།ཚད་མ་རྣམ་འགྲེལ་གྱི་ཚིག་ལེའུར་བྱས་པའི་རྣམ་བཤད་
ཐར་ལམ་ཕྱིན་ཅི་མ་ལོག་པར་གསལ་བར་བྱེད་
པ་ཞེས་བྱ་བ་བཞུགས་སོ༎
༄༅། །གང་གི་ཞབས་རྡུལ་གཙུག་གིས་གུས་མནོས་པས། །རྒྱལ་བའི་ཡོན་ཏན་མ་
ལུས་རབ་རྫོགས་ཤིང་། །ཆགས་སོགས་ཉེས་པའི་ཚོགས་ཀུན་གཏན་འཇོམས་པ། །རྗེ་བཙུན་བླ་
མ་རྣམས་ལ་གུས་ཕྱག་འཚལ། །རྒྱལ་བའི་མཁྱེན་བརྩེ་མ་ལུས་གཅིག་བསྡུས་པ། །གང་ཞིག་རིང་
ནས་ལྷག་པའི་ལྷར་བསྟེན་པས། །ཟབ་མོའི་གནས་ལ་བློ་གྲོས་རྒྱས་མཛད་པ། །འཇམ་དབྱངས་
དམ་པའི་ཞབས་ལ་སྤྱི་བོས་འདུད། །ལྷར་བཅས་འགྲོ་བའི་གཙུག་ན་ལྷམ་མེ་བ། །རྒྱལ་བའི་བསྟན་
དང་སྟོན་པ་རྒྱལ་བ་དག །དངོས་སྟོབས་རིགས་པས་ཀུན་ནས་གསལ་མཛད་པ། །རིགས་པའི་
དབང་ཕྱུག་རྣམ་གཉིས་རྒྱལ་གྱུར་ཅིག །དོན་དམ་བདེན་པས་ཀུན་རྫོབ་འགོག་བྱེད་ཅིང༌། །ཀུན་
རྫོབ་སྨྲས་ཚེ་དོན་དམ་ཉམས་འགྱུར་བ། །རྟག་ཆད་མཐར་ལྟའི་གཞན་དབང་གྱུར་པ་ཡི། །བློ་དམན་
རིགས་པའི་སྣང་བ་རྒྱས་ཕྱིར་དང་། །དྲི་མེད་རིགས་པའི་རྣམ་དཔྱོད་དང་བྲལ་ཞིང༌། །ལུང་ཙམ་
གཅིག་པུར་འཆེལ་བའི་བློ་ཅན་དང༌། །གང་དག་རྐང་རྐྱང་ཙམ་ལ་གནས་ནས་ཀྱང༌། །ཤེས་བྱའི་
དེ་ཉིད་རྟོགས་འདོད་གཟུང་ཕྱིར་བཤད། །གསུང་རབ་མཚོ་ཆེན་སྡེ་བདུན་སྲུབ་ཤིང་གིས། །ལེགས་
པར་བསྲུབས་ལས་བྱུང་བའི་བདུད་རྩི་དེས། །མ་རྟོགས་ལོག་རྟོག་ཐེ་ཚོམ་ནད་བཅོམ་ནས། །བློ་
ལྡན་འཆི་མེད་རྒྱལ་བའི་གནས་ཐོབ་བྱ། །ཐུབ་པའི་བསྟན་པ་ཀུན་ཏུ་རྒྱས་པ་དང༌། །གཞན་ལ་བརྩེ་
བའི་བསམ་པས་འདིར་བཤད་ཀྱི། །ཕྱོགས་སུ་འཛིན་པས་དཀྲུགས་པའི་ཡིད་བོར་ལ། །རྩེ་གཅིག་
གུས་པའི་སེམས་ཀྱིས་བསྒྲིམས་ཏེ་ཉོན། །བདེ་གཤེགས་ལམ་ནི་ཟབ་ཅིང་ཤིན་ཏུ་ཕྲ། །བདག་ནི་
ཐོས་ཉུང་སྦྱངས་པའི་སྟོབས་དམན་ཡང༌། །དམ་པའི་བཤེས་དང་འཇམ་མགོན་བླ་མ་ཡི། །དྲིན་
ལས་རིགས་པའི་ལམ་བཟང་འབྱེད་པར་སྤྲོ༎
དེ་ལ་འདིར་བདག་ཅག་གི་སྟོན་པ་ཆོས་ཐམས་ཅད་ལྐོག་ཏུ་མ་གྱུར་པའི་སྤྱན་མངའ་བ། མ་

2
རྒྱལ་ཚབ་རྗེའི་གསུང་འབུམ་ཆ་པ།
རིག་པའི་བག་ཆགས་མ་ལུས་པ་དྲུངས་ཕྱུང་བ། སེམས་ཅན་མ་རིག་པའི་རབ་རིབ་ཀྱིས་བློ་གྲོས་
ཀྱི་མིག་ཉམས་པར་གྱུར་པས་ཐོག་མ་མེད་པ་ནས་ཕྱིན་ཅི་ལོག་གི་ལྟ་བ་ལ་གོམས་པ། བདག་
མེད་པ་ཕྱིན་ཅི་མ་ལོག་པར་མཐོང་བའི་ལམ་ཐར་པར་འགྲོ་བ་དང་མཐུན་པ་ལས་ཉམས་པ་སྐྱབས་
མེད་པ་སྐྱོབ་པར་མཛད་པའི་སླད་དུ། བདག་མེད་པ་ཕྱིན་ཅི་མ་ལོག་པ་ཉེ་བར་སྟོན་པ་ལྷུར་མཛད་
པ། ལན་དང་གྲགས་པ་སོགས་ལ་མི་ལྟ་བར་མཐའ་དག་སྡུག་བསྔལ་ལས་སྒྲོལ་བར་བཞེད་པའི་
ཐུགས་རྗེ་ཆེན་པོ་མངའ་བ། སངས་རྒྱས་བཅོམ་ལྡན་འདས་དཔེ་ཟླ་མེད་པ་དེས། འགྲོ་བ་མྱ་ངན་
ལས་འདས་པའི་གོ་འཕང་ལ་དགོད་པའི་སླད་དུ། དྲང་བ་དང་ངེས་པའི་དོན་གྱི། གསུང་རབ་མཐའ་
ཡས་པ་ཞིག་བཀའ་སྩལ་ལ། དེ་ཡང་ཕྱི་རབས་ཀྱི་གདུལ་བྱ་རྣམས་ཀྱིས་ཚད་མར་གྱུར་པའི་སྐྱེས་
བུས་དགོངས་པ་བཀྲལ་བ་ལ་མ་ལྟོས་པར་རང་དབང་དུ་རྟོགས་མི་ནུས་པས། དགོངས་པ་འགྲེལ་
པར་ལུང་བསྟན་པའི་ཤིང་རྟ་ཆེན་པོ་རྣམས་ཀྱིས་དགོངས་པ་ཕྱིན་ཅི་མ་ལོག་པར་བཀྲལ་ཏེ། དེ་ལ་
བདག་ཉིད་ཆེན་པོ་ཡབ་སྲས་གཉིས་ཀྱིས་གསུང་རབ་ཀྱི་དགོངས་པ་ལ་གཞི་བདེན་པ་གཉིས་དང༌།
ལམ་ཐབས་ཤེས་གཉིས་དང༌། འབྲས་བུ་སྐུ་གཉིས་སུ་གནས་པར་གཟིགས་ཤིང་། གཞན་དག་སྟོན་
པ་དང་བསྟན་པ་གཞན་དུ་ཡོད་པར་རྟོག་པ་དང༌། བློའི་ནོར་གྱིས་དབུལ་བ་དག་ལུང་ཙམ་སྒྲུབ་བྱེད་
ཡིན་གྱི་ལུང་གི་གནོད་བསྒྲུབ་ལ་མ་ལྟོས་པར་རིགས་པས་གྲུབ་པ་མི་སྲིད་སྙམ་དུ་དོགས་པ་བཀག་
ནས་དངོས་པོའི་སྟོབས་ཀྱིས་ཞུགས་པའི་རིགས་པས་ཐུབ་པའི་བསྟན་པ་དང་སྟོན་པ་ཉིད་སྐྱོན་དང་
བྲལ་བར་བསྒྲུབ་པར་མཛད་ལ། དེ་ཡང་གཏན་ལ་འབེབས་བྱེད་ཀྱི་ཚད་མ་རྣམ་པར་དག་པའི་རྗེས་
སུ་འབྲངས་ནས། ཚད་མ་ཡང་དག་དང་ལྟར་སྣང་ལེགས་པར་ཕྱེ་ཞིང་། དེ་ཕྱེ་བ་ཉིད་ཀྱིས་བདེན་
པ་གཉིས་ཀྱི་རྣམ་དབྱེ་ཡང་འབད་མེད་དུ་འགྲུབ་པར་གཟིགས་ནས་སྤྱིར་གསུང་རབ་མཐའ་དག་གི་
དགོངས་པ་འགྲེལ་ཞིང་གཙོ་བོར་ནི་ལྷག་པ་ཤེས་རབ་ཀྱི་བསླབ་པ་གཏན་ལ་འབེབས་པ་མངོན་
པའི་བསྟན་བཅོས་མང་དུ་མཛད་ལ། དེ་ལ་བདག་ཉིད་ཆེན་པོ་དཔལ་ཆོས་ཀྱི་གྲགས་པས་ལུས་ལྟ་
བུ་དང་ཡན་ལག་གི་བསྟན་བཅོས་སྡེ་བདུན་མཛད་ལ། ལུས་ལ་རྒྱས་འབྲིང་བསྡུས་གསུམ་ལས་
ཐོག་མར་རྒྱས་པའི་བསྟན་བཅོས་རྣམ་འགྲེལ་འདི་མཛད་དོ༎
འདི་ལ་གསུམ། མཚན་གྱི་དོན་དང༌། འགྱུར་གྱི་ཕྱག་དང་། མཚན་ཅན་གྱི་གཞུང་དོན་

ལྐོག་གྱུར་ངེས་པའི་ཐབས་བཤད་པ་རང་དོན་ལེའུ།
3
ནོ།‘།དང་པོ་ནི། རྒྱ་གར་ནི་འཕགས་པའི་ཡུལ་ཏེ། དེའི་སྐད་དུ་པྲ་ཞེས་པ་བོད་ཀྱི་སྐད་དུ་དང་པོ་དང་
རབ་སོགས་ལ་འཇུག་ལ། མཱ་ཎ་འཇལ་བ་ལ་འཇུག་པས་དང་པོར་འཇལ་བ་ཞེས་པ་དོན་འགྱུར་དུ་
མཛད་ནས་ཚད་མ་ཞེས་བྱའོ། །བར་ཏི་ཀཱ་ནི་རྣམ་འགྲེལ། ཀཱ་རི་ཀ་ནི་ཚིག་ལེའུར་བྱས་པའོ། །ཀུན་
རྫོབ་དང༌། དོན་དམ་པའི་བདེན་པ་གཉིས་གསར་དུ་རྟོགས་པའི་ཤེས་པ་ནི་ཚད་མ་ཡིན་ལ།
དེ་
བརྗོད་བྱར་བྱེད་པའི་གསུང་རབ་དང་ཚད་མ་ཀུན་ལས་བཏུས་ལ་ཡང་ཚད་མའི་སྒྲས་བསྟན་ལ།
དེ་
དག་གི་དགོངས་པ་མ་ནོར་བར་འགྲེལ་བས་རྣམ་འགྲེལ་དང༌། དེ་ཡང་རྗེས་སུ་བསྔགས་པའི་སྡེབ་
སྦྱོར་ཅན་གྱི་ཚིགས་བཅད་དུ་ཡོད་པས་ཚིག་ལེའུར་བྱས་པའོ། །གཉིས་པ་ནི། བསྒྱུར་བའི་བར་
ཆད་ཞི་བའི་ཆེད་དུ། འཕགས་པ་འཇམ་དཔལ་ཞེས་སོགས་གུས་པས་འདུད་པའི་ཚུལ་སྟོན་པའོ༎
གསུམ་པ་ལ་གསུམ། བཤད་པ་ལ་འཇུག་པ། བཤད་པ་ཉེ་བར་དགོད་པ། བཤད་པ་མཐར་
ཕྱིན་པའི་ཚུལ་ལོ། །དང་པོ་ལ་གཉིས། ཡུལ་ཁྱད་པར་ཅན་ལ་བསྟོད་ནས་སྐྱབས་སུ་འགྲོ་བ་དང༌།
སྐྱབས་སུ་སོང་ནས་བྱ་བ་ཁྱད་པར་ཅན་ལ་འཇུག་པའི་ཡན་ལག་གོ །དང་པོ་ལ་གསུམ། དགོས་
པ་དང་། བསྡུས་པ་དང༌། ཚིག་དོན་ནོ། །དང་པོ་ནི། ལྷ་དང༌། ཀླུ་དང༌། དྲང་སྲོང་ལ་སོགས་པ་
རྣམས་ཀྱིས་ཞབས་ཀྱི་པདྨོ་ལ་ཕྱག་བྱས་པ། སངས་རྒྱས་བཅོམ་ལྡན་འདས་ཀྱི་ཡོན་ཏན་བརྗོད་
ནས་སྐྱབས་སུ་སོང་བས་ནི་གནས་སྐབས་རྩོམ་པའི་བར་ཆད་ཞི་བ་སོགས་དང་མཐར་ཐར་པ་ཐོབ་
པར་འགྱུར་བའོ། །བསྟན་བཅོས་ལ་བརྟེན་ནས་ཐར་པ་ཐོབ་པ་ལ་དེ་ལ་ཐོས་བསམ་གྱིས་འཇུག་
དགོས་ལ། དེ་ལྟ་ན་འཇུག་པའི་ཡན་ལག་ཏུ་དགོས་འགྲེལ་དོན་མེད་པར་འགྱུར་རོ་ཞེ་ན། འོ་ན་མྱུ་
གུ་བསྐྱེད་པ་ལ་ས་བོན་དོན་མེད་པར་ཐལ། ཆུ་ལུད་ལ་བརྟེན་ནས་ཀྱང་སྐྱེ་བའི་ཕྱིར། ཐུན་མོང་མིན་
པའི་རྒྱུ་ས་བོན་ཡིན་ཡང་མྱུ་གུ་བསྐྱེད་པ་ཆུ་ལུད་ལ་བལྟོས་པས་ཁྱབ་པ་མ་ངེས་ལ།
ཆུ་ལུད་ཁོ་ན་
ལས་སྐྱེ་བའི་དོན་ཡིན་ན་རྟགས་མ་གྲུབ་ཅེ་ན། འཇུག་པའི་ངག་ཐུན་མོང་མ་ཡིན་པ་དགོས་འགྲེལ་
གྱི་ངག་ཡིན་ཡང་སྐྱབས་འགྲོའི་ངག་ལ་བརྟེན་ནས་ཀྱང་འཇུག་པ་མི་འགལ་ལ། ངག་དེ་ཁོ་ན་ལས་
འཇུག་པ་རྟགས་ཀྱི་དོན་ཡིན་ན་མ་གྲུབ་བོ༎
གཉིས་པ་ནི། རྐང་པ་ཕྱེད་དང་བཞིས་བསྟོད་ནས། ཕྱི་མ་ཕྱེད་ཀྱིས་ཡིད་ཀྱིས་སྐྱབས་
1 ཞོལ། ཤོག ༢ བ ༡། གཙང༌། ཤོག ༣ ན ༣ དོན་ཏོ༎ ཞོལ་གཙང་ད་དྲག་དབང་གི་འོག་ཏུ་ཏོ་མང་དུ་འབྱུང་།

4
རྒྱལ་ཚབ་རྗེའི་གསུང་འབུམ་ཆ་པ།
སུ་སོང་ནས་ལུས་ངག་གིས་འདུད་པའི་ཚུལ་གོ་བར་བྱེད་པའམ་སྒོ་གསུམ་ཆར་གྱིས་འདུད་ཅིང་
སྐྱབས་སུ་འགྲོ་བའི་དོན་བསྟན་ཏོ། །བསྟོད་པ་ལ་རང་དོན་སྤངས་པ་དང་རྟོགས་པ་ཕུན་ཚོགས་
རྐང་པ་དང་པོ་གཉིས་དང་། གཞན་དོན་ལ་ངོ་བོ་དང་དེ་སྒྲུབ་པའི་ཐབས་གཉིས་དེ་ནས་རྐང་པ་ཕྱེད་
དང་གཉིས་སོ། །ངག་འདི་བསྟན་བཅོས་ཀྱི་ལུས་རྣམ་གཞག་ཀྱང་ཡིན་ཏེ། རྟོག་གེའི་ཚིག་དོན་
བརྒྱད་ཡོད་པ་རིགས་སྒོར། མངོན་སུམ་དང་ནི་རྗེས་སུ་དཔག །ལྟར་སྣང་བཅས་པ་བདག་རིག་
ཕྱིར། །སྒྲུབ་པ་དང་ནི་སུན་འབྱིན་དག །ལྟར་སྣང་བཅས་པ་གཞན་རྟོགས་ཕྱིར།‘།ཞེས་གསུངས་
པ་ལྟར་རང་གིས་གཞལ་བྱ་ངེས་པའི་ཐབས་དང་། ངེས་ནས་གཞན་གྱིས་ངེས་སུ་འཇུག་པའི་
ཐབས་གཉིས་སུ་འདུས་པ་སྔ་མ་ལེའུ་དང་པོ་གསུམ་དང་ཕྱི་མ་བཞི་པས་སྟོན་ཅིང་དེ་དག་རིམ་པ་
བཞིན་རྐང་པ་དང་པོ་གཉིས་དང་ཕྱི་མ་ཕྱེད་དང་གཉིས་ཀྱིས་སོ། །གང་ཟག་གི་བདག་མེད་རྟོགས་
པའི་ཤེས་རབ་དང་དེའི་འབྲས་བུ་སྤངས་པ་དང་བཅས་པ་ནི་ལེའུ་གཉིས་པ་ནས་སྟོན་ལ། ཆོས་ཀྱི་
བདག་མེད་རྟོགས་པའི་ཤེས་རབ་འབྲས་བུ་དང་བཅས་པ་ལེའུ་གསུམ་པ་དང༌། རྒྱ་ཆེ་བ་དང་པོ་
གསུམ་ག་ནས་སྟོན་ནོ༎
གསུམ་པ་ནི། རང་དོན་སྤངས་པ་ཕུན་ཚོགས་ནི། ལུས་ཅན་འཆིང་བར་བྱེད་པ་གང་ཟག་
དང་ཆོས་ཀྱི་བདག་ཏུ་ཞེན་ཅིང༌། རྣམ་པར་རྟོག་པའི་དྲ་བ་བག་ཆགས་དང་བཅས་པ་དྲུངས་ཕྱུང་
བའི་ཚུལ་གྱིས་རྣམ་པར་བསལ་ཞིང་སྤངས་པ་དང་། རྟོགས་པ་ཕུན་ཚོགས་ནི་གང་ཟག་དང་ཆོས་
ལ་བདག་མེད་པའི་སྟོང་པ་ཉིད་འཕགས་པ་རྣམས་ཀྱི་མཉམ་གཞག་སོ་སོ་རང་གིས་མངོན་སུམ་
དུ་རིག་པར་བྱ་བ་ཡིན་གྱི། ཆོས་སྟོན་པའི་སྒྲ་ཙམ་ལས་ཇི་ལྟ་བ་བཞིན་དུ་ཤེས་མི་ནུས་པས་ཟབ་
ཅིང་། ཡང་ན་ཉན་ཐོས་དང་རང་སངས་རྒྱས་རྣམས་ཀྱི་ཡང་སྤྱོད་ཡུལ་དུ་མ་གྱུར་པའི་གཉིས་སྟོང་
གི་དེ་ཁོ་ན་ཉིད་ནི་ཟབ་མོ་ཡིན་ལ། དེ་ལ་སླར་མི་ལྡང་བའི་ཚུལ་དུ་མཉམ་པར་བཞག་པ་ཇི་ལྟ་བ་
མཁྱེན་པ་དང༌། རྒྱ་ཆེ་བ་ཤེས་བྱ་ཇི་སྙེད་པའི་རྣམ་པ་སྟེ། དེ་དག་ཡུལ་དང་དུས་དང་མཚན་ཉིད་
དང༌། དབྱེ་བ་མཐའ་ཡས་པ་རྣམས་ལག་མཐིལ་གྱི་སྐྱུ་རུ་ར་བཞིན་དུ་མངོན་སུམ་དུ་གཟིགས་པ་ཇི་
1 བསྟན་འགྱུར། དཔེ་བསྡུར་མ། དེབ། ༩༧ ཤོག ༤༤༢ ཕྲེང་། ༣
2 ཞོལ། ཤོག ༣ བ ༤། གཙང་། ཤོག ༤ ན ༡ ཅེས་གསུངས་

ལྐོག་གྱུར་ངེས་པའི་ཐབས་བཤད་པ་རང་དོན་ལེའུ།
5
སྙེད་པ་མཁྱེན་པའི་ཡེ་ཤེས་སོ༎
ཐུབ་པ་སངས་རྒྱས་ཆོས་ཅན། རང་དོན་ཕུན་ཚོགས་མངའ་སྟེ། སྤངས་རྟོགས་མཐར་ཕྱིན་
པར་མཛད་པའི་ཕྱིར། གཞན་དོན་ཕུན་ཚོགས་ལ་གདུལ་བྱའི་རྒྱུད་ཀྱི་མངོན་མཐོ་དང་ངེས་ལེགས་
ནི་གཞན་དོན་ཡིན་ལ། དེ་གང་ལས་འགྲུབ་པའི་གཟུགས་སྐུ་རྣམ་པ་གཉིས་ལ་གཞན་དོན་ཕུན་
ཚོགས་ཞེས་བྱ་སྟེ། དེ་ཉིད་ནི་ལེགས་པའམ་ཕན་པ་འབའ་ཞིག་བྱེད་པ་དང་ལེགས་པ་མ་ཡིན་པ་
དང་ཅུང་ཟད་ཀྱང་མ་འདྲེས་པ་དང༌། རྒྱ་ཡོངས་སུ་མ་ཆད་པར་ལེགས་པའི་རིགས་རྣམ་པ་ཐམས་
ཅད་ཡོངས་སུ་རྫོགས་པས་ཀུན་ཏུའམ་ཀུན་ནས་བཟང་པོ་ཞེས་བྱའོ། །དེ་གང་ལས་འགྲུབ་པ་ནི་ཉི་
མའི་འོད་ཟེར་གྱིས་གཟུགས་གསལ་བར་བྱེད་པ་དང་མུན་པ་སེལ་བར་བྱེད་པ་ལྟར། འདིས་ཀྱང་
ཤེས་བྱའི་དེ་ཁོ་ན་ཉིད་གསལ་བར་བྱེད་ཅིང་མི་ཤེས་པའི་མུན་པ་སེལ་བར་བྱེད་པས་སངས་རྒྱས་
ཀྱི་དམ་པའི་ཆོས་སྟོན་པའི་གསུང་གི་འོད་ཟེར་དག །བརྗོད་བྱ་རྣམ་པ་ཀུན་ནས་ཡོངས་སུ་རྫོགས་
པ་དང༌། འབད་རྩོལ་ཉེ་བར་ཞི་བས་འཁོར་བ་ཇི་སྲིད་པའི་དུས་ཀུན་ནས་དང༌། ཁམས་དང་བསམ་
པ་དང་བག་ལ་ཉལ་ཇི་ལྟ་བ་བཞིན་དུ་སྟོན་པའི་ནུས་པ་ཀུན་ནས་གདུལ་བྱ་ལ་འཕྲོ་ཞིང་ཁྱབ་པར་
མཛད་པའི་ཐབས་ལས་སོ། །དེ་ལྟ་བུའི་སྐུ་གང་ལ་མངའ་བའི་སངས་རྒྱས་བཅོམ་ལྡན་འདས་དེ་ལ་
ཕྱག་འཚལ་བ་ནི་སྐྱབས་སུ་སོང་ཞིང་གུས་པས་འདུད་པའི་ཚུལ་ལོ། །དེ་ཆོས་ཅན། གཞན་དོན་
ཕུན་ཚོགས་མངའ་སྟེ། ཁྱོད་ཀྱིས་གཟུགས་སྐུ་གཉིས་བརྙེས་པའི་ཕྱིར། ཁྱོད་ལ་བསྟོད་ཕྱག་བྱས་
པ་ལ་དགོས་པ་ཡོད་དེ། དེ་ལ་བརྟེན་ནས་གནས་སྐབས་དང་མཐར་ཐུག་གི་དོན་འགྲུབ་པའི་ཕྱིར།
གཉིས་པ་ལ་གཉིས། དངོས་བསྟན་ཉན་པ་པོའི་སྐྱོན་ངོས་བཟུང་ནས་རང་ལ་བལྟོས་པའི་
དགོས་པ་དང༌། ཤུགས་བསྟན་སྣོད་ཀྱི་མཚན་ཉིད་ངོས་བཟུང་ནས་གཞན་ལ་བལྟོས་པའི་དགོས་
པའོ། །དང་པོ་ནི། རྟོག་པ་སྔོན་དུ་གཏོང་བ་དག་བྱ་བ་འགའ་ཡང་མ་མཐོང་བར་ཡུལ་ཁྱད་པར་ཅན་
ལ་ཕྱག་མི་བྱེད་པས་བྱ་བ་གང་རྩོམ་པ་ཡིན་ཞེ་ན། བསྟན་བཅོས་རྩོམ་པའི་བྱ་བ་ལ་འཇུག་གོ་ཞེས་
ཁོང་ནས་དྲང་ངོ་། །རྟོག་ལྡན་གྱི་བྱ་བ་ལ་དགོས་པ་ཡོད་པས་ཁྱབ་པས་དགོས་པ་ཅི་ཞིག་མཐོང་
ཞེ་ན། སློབ་དཔོན་རྣམ་འགྲེལ་འདི་རྩོམ་པ་ལ་དགའ་བ་ཁྱད་པར་ཅན་སྐྱེས་ནས་རྩོམ་པའི་བྱ་བ་
ལ་ཞུགས་པའི་དགོས་པ་ཡོད་དེ། སློབ་དཔོན་རང་གི་སེམས་ནི་སྔར་དུས་ཡུན་རིང་པོར་གསུང་

6
རྒྱལ་ཚབ་རྗེའི་གསུང་འབུམ་ཆ་པ།
རབ་དང་དེའི་དགོངས་འགྲེལ་ཀུན་ལས་བཏུས་པ་ལ་སོགས་པའི་ལེགས་བཤད་ལ་གོམས་པར་
བྱས་པས་དེས་ཐུགས་ཕྲོགས་ནས་ད་དུང་ལྷུར་ཏེ་དང་ལེན་ཆེད་ཆེར་བསྐྱེད་ནས་མཐར་ཕྱིན་པར་
བྱ་བའི་ཕྱིར་ཡིན་ནོ༎
སློབ་དཔོན་སེམས་ཅན་ཐམས་ཅད་ལ་དམིགས་པའི་སྙིང་རྗེ་ཆེན་པོ་དང་ལྡན་པ་མ་ཡིན་
ནམ་ཅིའི་ཕྱིར་རང་དོན་ལྷུར་བླངས་ནས་གཞན་དོན་དུ་མི་རྩོམ་ཞེ་ན། ཆོས་ཀྱི་གྲགས་པ་བདག་
ལ་རྣམ་འགྲེལ་འདི་ནི་སྐྱེ་བོ་གཞན་ཕལ་ཆེར་ལ་མཐའ་གཅིག་ཏུ་ཕན་པ་རྒྱ་ཆེན་པོར་འགྱུར་བ་
ཡིན་ཞེས་བསམ་པའང་མེད་དེ། སྐྱེ་བོ་ཕལ་ཆེར་བྱང་གྲོལ་གྱི་ལམ་ཕྱིན་ཅི་མ་ལོག་པར་སྟོན་
པའི་ལེགས་བཤད་རྣམས་ཅུང་ཟད་ཀྱང་དོན་དུ་མི་གཉེར་ཞིང་། རྒྱུ་དེ་ཁོ་ནར་མ་ཟད་རང་ཕྱོགས་
འཇིག་རྟེན་གྱི་བྱ་བ་ཕལ་པ་ལ་ཆགས་ཤིང༌། བསྟན་བཅོས་ལ་ཞུགས་སུ་ཆུག་ཀྱང་ལོག་པའི་
བསྟན་བཅོས་དང་ཐ་སྙད་ཀྱི་གཙུག་ལག་ཙམ་སྟོན་པའི་ཕལ་པ་ལ་ཆགས་ལ། ཁྱད་པར་ཅན་
རྣམས་ལ་གཞན་གྱི་ཕུན་ཚོགས་ལ་ཕྲག་དོག་པའི་དྲི་མ་དག་གིས་རྒྱུད་དཀྲུགས་ནས་གཞན་ལ་ཞེ་
སྡང་བར་ཡང་ཡོངས་སུ་གྱུར་པ་དེས་ན་སྟེ་དེའི་ཕྱིར་རོ། །ཆགས་སྡང་གིས་རྒྱུད་ལེགས་པར་མ་
དཀྲུགས་ཀྱང་ལེགས་བཤད་དང་ཉེས་བཤད་འབྱེད་པའི་ཤེས་རབ་ཀྱི་རྩལ་མེད་པས་ན་མི་འཇུག་
གོ །དོན་གཉེར་མེད་ཅིང་ཡོད་ཀྱང་གཟུ་བོར་མི་གནས། གནས་ཀྱང་ཤེས་རབ་མེད་པའོ། །ཡང་
ན་དོན་གཉེར་ཡོད་ཀྱང་ཤེས་རབ་མེད་ཅེས་སྦྱར་རོ། །འདི་ཞེས་ཉེ་ཚིག་སྨོས་པ